11 માર્ચ, 2018એ ગામડા અને શહેરના ભેદની ભીંતો ધરાશાયી થઈ. 40 હજારથી વધુ ખેડૂતોએ મુંબઈ તરફ કૂચ કરી. અબાલવૃદ્ધ સૌ સામેલ થયા. લાલ ટોપીઓ અને લાલ ઝંડા સાથેની આ કૂચે મહારાષ્ટ્ર સરકારને તેના વણપાળ્યા વચનોની યાદ અપાવી. નાસિકથી મુંબઈની 180 કિલોમીટર કૂચ યોજાઈ. આવી કૂચ અગાઉ પણ થઈ હતી, પણ આ કૂચ કંઈક નોખી હતી. એક તો આ કૂચમાં સૌથી પછાત આદિવાસી ખેડૂતો મોટી સંખ્યામાં જોડાયા હતા. બીજી મહત્વની વાત એ હતી કે કૂચ કરનારાએ ભારતની આર્થિક રાજધાની મુંબઈનું જનજીવન અસ્તવ્યસ્ત ન થાય તેનો ખ્યાલ રાખ્યો. મુંબઈવાસીઓ પણ તેની નોંધ લીધી અને બધા મતભેદ ભૂલી કૂચ કરનારા માટે અન્ન-જળ અને આરોગ્ય વ્યવસ્થા ગોઠવી. મેઈન સ્ટ્રીમ મીડિયાએ પણ રાજકીય આંતરો રાખ્યા વિના રાખી કચકચાવીને કવરેજ કર્યું અને રાજ્ય સરકારને વ્યૂહરચના ઘડવાનો વખત પણ ન રહ્યો.